মর্নিং গ্লোরি (১৯৩৩-এর চলচ্চিত্র)
মর্নিং গ্লোরি হল লোয়েল শেরমান পরিচালিত ১৯৩৩ সালের মার্কিন নাট্য চলচ্চিত্র। নাট্যকার জো আকিন্সের একই নামের মঞ্চনাটক অবলম্বনে এর চিত্রনাট্য লিখেন হাওয়ার্ড জি. গ্রিন। এতে শ্রেষ্ঠাংশে অভিনয় করেন ক্যাথরিন হেপবার্ন, ডগলাস ফেয়ারব্যাঙ্কস জুনিয়র ও আডলফ মেনজো। চলচ্চিত্রটি ১৯৩৩ সালে ১৮ই আগস্ট মার্কিন যুক্তরাষ্ট্রে মুক্তি পায়। হেপবার্ন এই চলচ্চিত্রে অভিনয়ের জন্য ৬ষ্ঠ একাডেমি পুরস্কারে শ্রেষ্ঠ অভিনেত্রী বিভাগে পুরস্কার লাভ করেন। ১৯৫৮ সালে স্টেজ স্ট্রাক নামে চলচ্চিত্রটি পুনর্নির্মিত হয়।